1984. május 23-tól a Lyndon B. Johnson Űrközpontban részesült űrhajóskiképzésben. Kiképzett űrhajósként az Űrhajózási Hivatal keretében a Shuttle Avionics Integrációs Laboratory munkatársa. A Challenger-katasztrófa kivizsgáló bizottságnak tagja, koordinálta a különböző vizsgálati csoportok munkáját, összegző értékelésről tájékoztatást adott a Kongresszusi Bizottságnak. 1988-ban az Űrhajózási Hivatal jövőbeli feladatainak meghatározásáért felelős vezető. Tagja volt az STS–28. STS–30. STS–32, STS–33. STS–34, STS–42, STS–45. STS–46, STS–49 és STS–52 támogató (tanácsadó, problémamegoldó) csapatának. Két űrszolgálata alatt összesen 20 napot, 8 órát és 3 percet (488 óra) töltött a világűrben. Űrhajós pályafutását 1994. augusztus 3-án fejezte be. 1994-1995 között a stratégiai kezdeményezések Minisztériumának vezetője. Tagja az Új-Mexikó Space Center Kormányzó Bizottságának.